अनोखे तरीके से पहुंचा गेंद
क्रिकेट में गेंद इस खेल का अहम हिस्सा माना जाता है और न्यूजीलैंड बनाम श्रीलंका के बीच होने वाले मैच के लिए जिस गेंद से यह खेल खेला जाएगा उसे मैदान तक पहुंचाने के दौरान 542 फील्डर ने एक दूसरे को कैच थमाया। इस गेंद को VIDEO में एक स्पेशल ट्रेन से लाने की प्रक्रिया शुरू होती है और वहां से लेकर मैदान तक सभी लोग एक दूसरे को कैच देते देखे जा सकते हैं। गेंद पहुंचाए जाने की यात्रा में कुल 1,835 लोगों ने इसे कैच किया। जिस कुकाबुरा गेंद का इस्तेमाल वर्ल्ड कप में किया जाता है उसे सबसे पहले साल 1970 में इस्तेमाल किया गया था।
सोशल पर वायरल हुआ वीडियो
क्रिकेट वर्ल्ड कप के आधिकारिक ट्विटर हैंडल से इस वीडियो को शेयर किया गया है और यह जानकारी दी गई है आखिर न्यूजीलैंड बनाम श्रीलंका के बीच होने वाले इस गेंद को किस तरह मैदान में पहुंचाया गया। इस गेंद को मैदान तक पहुंचाने में 8,851 की दूरी भी तय की गई है। क्रिकेट में नायाब तरीके और आधुनिकता को सबसे पहले फॉलो करने वाले देश इंग्लैंड ने एक क्रिकेट गेंद को इस अनोखे अंदाज में मैदान पर पहुंचाकर सोशल मीडिया पर क्रिकेट प्रशंसकों से खूब सुर्खियां बटोरी है।
कार्डिक का इतिहास
जिस मैदान पर (सोफिया गार्डन्स कार्डिफ) यह खेल खेला जा रहा है उसका भी इतिहास बड़ा ही शानदार रहा है। इस मैदान को पहले SWALEC Stadium के नाम से जाना जाता था। पहले इस ग्राउंड में महज 5500 लोगों के बैठने की क्षमता थी जिसे बाद में स्टेडियम में बदलाव कर 15000 तक किया गया। साल 2005 में इस ग्राउंड में फ्लड लाइट की व्यवस्था की गई। ग्लैमॉर्गन काउंटी क्रिकेट क्लब ने इस मैदान पर सबसे पहले साल 1967 में क्रिकेट खेला था। जिस जगह अभी कार्डिफ की पिच है वहाँ अमेरिका के मशहूर शोमैन Buffalo Bill का शो 'Buffalo Bill's Wild West Show' भी आयोजित किया गया था।